**ΠΛΑΓΙΟΤΙΤΛΟΙ**

**Πλαγιότιτλος** ονομάζεται η πρόταση που γράφουμε δίπλα σε μια παράγραφο, με την οποία συνοψίζουμε το νόημα της παραγράφου. Για να γράψουμε πλαγιότιτλους, ακολουθούμε την εξής διαδικασία:

1. **Διαβάζω** προσεκτικά τον τίτλο του κειμένου.
2. Κάνω **προσεκτική ανάγνωση** όλου του κειμένου.
3. Εντοπίζω το **κεντρικό θέμα** του κειμένου.
4. Μελετώ κάθε παράγραφο χωριστά, για να διαπιστώσω **τα επιμέρους θέματα** που αναπτύσσονται.
5. Σημειώνω **λέξεις-κλειδιά** σε κάθε παράγραφο.
6. Γράφω **έναν πλαγιότιτλο** για κάθε παράγραφο, στηριζόμενος στις λέξεις – κλειδιά.

ΠΕΡΙΛΗΨΗ

**Περίληψη** είναι η σύντομη απόδοση ενός κειμένου ή προφορικού λόγου. **Τα στάδια** που ακολουθώ στη γραφή περίληψης είναι:

1. **Διαβάζω** τον τίτλο του κειμένου.
2. Κάνω μια **προσεκτική ανάγνωση** όλου του κειμένου.
3. Εντοπίζω το **κεντρικό θέμα** του κειμένου.
4. Διαβάζω το κείμενο δεύτερη φορά, παρακολουθώντας τη σειρά γεγονότων.
5. Μελετώ κάθε παράγραφο χωριστά και σημειώνω τις **λέξεις – κλειδιά.**
6. Γράφω **έναν πλαγιότιτλο** για κάθε παράγραφο, στηριζόμενος στις λέξεις – κλειδιά.

**Γράφω** την περίληψη, προσέχοντας:

1. Να ξεκινήσω **με το θέμα** και την θέση του συγγραφέα.
2. Να χρησιμοποιώ **τους πλαγιότιτλους** για να συντάξω την περίληψη.
3. Να καταγράψω μόνο τις **αναγκαίες πληροφορίες**.
4. Να **μην σχολιάζω το κείμενο**, απλά να πληροφορώ.
5. Τη **συνοχή του κειμένου μας** και την **ομαλή ροή των πληροφοριών**, χρησιμοποιώντας τις κατάλληλες συνδετικές λέξεις και φράσεις.
6. Να εφαρμόζω τους **γλωσσικούς κανόνες** (ορθογραφία, σημεία στίξης, σύνταξη, λεξιλόγιο)
7. Να τηρώ **το όριο των λέξεων** που έχει δοθεί.

**Προσοχή!**

* **Δεν αντιγράφουμε** λέξεις και φράσεις του κειμένου, προσπαθούμε να βρούμε συνώνυμες ή ταυτόσημες λέξεις.
* **Δεν παίρνουμε θέση** και **δεν** εκφράζουμε **την προσωπική μας άποψη** για όσα ο συγγραφέας γράφει.
* **Το ύφος** της περίληψης είναι συνήθως **τυπικό** και αυτό επιτυγχάνεται με τη χρήση γ΄πρόσωπου ή του γενικευτικού α΄πληθυντικού.

**Πώς ξεκινάμε μία περίληψη**

• Ο συντάκτης του κειμένου:  
– αναφέρει…  
– παρουσιάζει…  
– αναλύει….  
– απευθύνεται…  
– πραγματεύεται…  
– προτείνει…  
– τονίζει…  
– υποστηρίζει…  
• Σύμφωνα με το άρθρο…  
• Ο αρθρογράφος πραγματεύεται…  
• Το πρόβλημα που απασχολεί το συντάκτη…  
• Το κείμενο αφορά… **ή** το κείμενο αναφέρεται…

**Διαρθρωτικές λέξεις**

• Αρχικά ο συγγραφέας… (αναφέρεται, θίγει, τονίζει…)  
• Στη συνέχεια…• Τέλος, …  
• Ο συγγραφέας καταλήγει, συμπεραίνει…